Un incendiu s-a produs în noaptea de duminică spre luni la o magazie de uleiuri din Portul Constanţa, iar focul se manifesta pe o suprafaţă de peste 400 de metri pătraţi. Un bărbat a suferit arsuri minore şi a refuzat transportul la spital. Pompierii au reuşit stingerea incendiului.
Reprezentanţii Inspectoratului pentru Situaţii de Urgenţă Dobrogea au anunţat că pompierii au fost solicitaţi să intervină la un incendiu izbucnit la o magazie de uleiuri, în dana 90 a Portului Constanţa. La faţa locului s-au deplasat mai multe echipaje de pompieri. În momentul în care echipele de intervenţie au ajuns la faţa locului incendiul se manifesta pe o suprafaţă de peste 400 de metri pătraţi. Din interior, pompierii au extras un rastel cu butelii. În interior se aflau depozitaţi 200 de litri de ulei de motor uzat. Pompierii au reuşit să stingă focul.
Un bărbat de 35 de ani a primit îngrijiri medicale de la echipajul SMURD după ce suferise arsuri minore la braţ, el refuzând transportul la spital.